Emile Berchem

Den Emile Gilles Berchem, gebuer den 28. Dezember 1837 an der Stad Lëtzebuerg, an och do de 7. August 1918 gestuerwen, war e lëtzebuergesche Geschäftsmann, Moler an Zeechner."Emile Berchem", Lëtzebuerger Konschtlexikon, MNAHA.

 Liewen a Wierk
Den Emile Berchem war de Jong vum François Hubert Berchem a senger Fra Anne Berchem.Etat civil Stad Lëtzebuerg: Gebuertsakten 1837, Akt Nr 476. Hien huet eng Penninger-Studiebourse krittAug. Bruck (1874-1882) "Fondations de bourses d'études instituées en faveur des Luxembourgeois", Luxemburg: V. Buck. a goung am Stater Kolléisch an d'Schoul. Wéi och säi Papp gouf de Berchem Geschäftsmann an der Stad.. 1862 huet hie seng Niëss Anna Adèle Berchem (1843-1867) bestuet a méi spéit an engem zweete Bestiednis d'Franziska Müller (1848-1898).

De Berchem war vun 1874 u Member a vun 1892 u Vizepresident vun der Handelskammer. 1880 war hie Matgrënner vun der Société Anonyme du Casino de Luxembourg, déi de Casino Luxembourg opriichte gelooss huet."Arrêté royal grand-ducal du 22 septembre 1880, qui, autorise la formation de l'association anonyme dite «Casino de Luxembourg» et en approuve les statuts.", Mémorial, 23. September 1880.

De Berchem hat schonn e gewëssen Alter, wéi en d'Molerei entdeckt huet, déi e sech als Autodidakt bäibruecht huet.Lambert Herr (2001) Signatures, portraits et auto-portraits : artistes plasticiens au Luxembourg. Luxemburg: Éditions Saint-Paul. ISBN 2-87963-382-6}}. p. 22. Hien huet figurativ Landschaften a Vuë vu Stied gemoolt, am Aquarell a mat Kräid.Lambert Herr (1992) Anthologie des arts au Luxembourg. Luxemburg: Editions Emile Borschette. ISBN 2-87982-034-0. p. 24-25. 1896 huet hien um Salon vum Cercle artistique de Luxembourg deelgeholl, wou hie 14 Tableauen agereecht hat (de Pierre Blanc hat der 15). An der Indépendance luxembourgeoise schrouf e Kritiker, datt dem Berchem seng Biller handwierklech net schlecht ausgeféiert, ma soss éischter banal wieren:

"Ces aquarelles démontrent que M. Berchem n'est pas sans adresse ni sans habileté, mais elles prouvent aussi que le tempérament artistique est chose qui ne s'apprend jamais. L’œuvre de M. Berchem ressemble donc trop à une collection de photographies coloriées où la nature se noie dans la banalité.""Beaux-Arts", L'Indépendance luxembourgeoise, 9. September 1896.

Den Emile Berchem ass mat 80 Joer gestuerwen.Etat civil vun der Stad Lëtzebuerg: Stierffäll 1918, Akt Nr. 346; "Monsieur Emile BERCHEM", Doudesannonce am Luxemburger Wort, 7. August 1918.

 Gielercher 


Biller

Um Spaweck

Quell: Iwwersat vun :nl:Emile Berchem

Kategorie:Lëtzebuergesch Moler
Kategorie:Lëtzebuergesch Geschäftsleit
Kategorie:Gebuer 1837
Kategorie:Gestuerwen 1918
Kategorie:Chevalier de l'ordre de la couronne de chêne